CELEX: 62010TN0017
Language: lt
Date: 2010-01-19 00:00:00
Title: Byla T-17/10: 2010 m. sausio 19 d. pareikštas ieškinys byloje Steinberg prieš Komisiją

27.3.2010   
            
            
               LT
            
            
               Europos Sąjungos oficialusis leidinys
            
            
               C 80/36
            
         2010 m. sausio 19 d. pareikštas ieškinys byloje Steinberg prieš Komisiją
   
   (Byla T-17/10)
   2010/C 80/60
   Proceso kalba: anglų
   
      Šalys
   
   
      Ieškovas: Gerald Steinberg (Jeruzalė, Izraelis), atstovaujamas lawyer T. Asserson
   
      Atsakovė: Europos Komisija
   
      Ieškovo reikalavimai
   
   
               —
            
            
               Panaikinti ginčijamą sprendimą.
            
         
               —
            
            
               Per 15 dienų leisti susipažinti su visais prašyme nurodytais dokumentais.
            
         
               —
            
            
               Priteisti bylinėjimosi išlaidas.
            
         
               —
            
            
               Nustatyti bet kokią kitą, Teismo manymu, tinkamą priemonę.
            
         
      Ieškinio pagrindai ir pagrindiniai argumentai
   
   Šiuo ieškiniu ieškovas prašo panaikinti 2009 m. gegužės 15 d. Komisijos sprendimą, kurį jis gavo 2009 m. lapkričio 22 d., kuriuo vadovaujantis Reglamentu Nr. 1049/2001 (1) iš dalies atmestas jo prašymas leisti susipažinti su dokumentais dėl finansavimo, susijusiais su subsidijomis Izraelio ir Palestinos nevyriausybinėmis organizacijomis per pastaruosius trejus metus vykdant programas „Partnerystė taikos labui“ (PfP) ir „Europos demokratijos ir žmogaus teisių rėmimo priemonė“ (EIDHR).
   Grįsdamas savo ieškinį ieškovas pateikia keturis ieškinio pagrindus.
   Pirma, ieškovas tvirtina, kad nesuteikdama galimybės susipažinti su prašomais dokumentais, atsakovė pažeidė Reglamento Nr. 1049/2001 4 straipsnį.
   Antra, ieškovas teigia, kad nesuteikdama galimybės susipažinti su visais prašomais dokumentais, atsakovė pažeidė Reglamento Nr. 1049/2001 4 straipsnį, nes jo prašymui netaikoma jokia šiame straipsnyje numatyta išimtis. Be to, ieškovas nurodo, kad net jei jo prašymui būtų taikomos išimtys, quod non, pilietinės visuomenės organizacijų teisė susipažinti su prašomais dokumentais turi būti laikoma „atskleidimo reikalaujančiu viršesniu viešuoju interesu“.
   Trečia, ieškovas tvirtina, kad atsakovė atsakydama į jo pakartotinį prašymą beveik per šešis mėnesius, nors Reglamente Nr. 1049/2001 reikalaujama atsakyti per 15 darbo dienų nuo prašymo gavimo, pažeidė Reglamento Nr. 1049/2001 7 straipsnį.
   Ketvirta, ieškovo teigimu, atsakovė neišnagrinėjo prašymo nedelsiant, todėl pažeidė Reglamento Nr. 1049/2001 8 straipsnį.
   
      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais, (OL L 145, 2001 5 31, 2004 m. specialusis leidimas lietuvių k., 1 sk., 3 t., p. 331)